Diari Oficial de la Generalitat Valenciana


Sumari del DOGV 9946, del 27-09-2024 (2024/9683)

RESOLUCIÓ de 6 de setembre de 2024, per la qual es crea i classifica el lloc de tresoreria de l’Ajuntament de Cheste.
---------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9683

CVE
:   ZRKS-B-5388-9355

Data del document
:   06-09-2024

Organisme emissor
:   Presidència de la Generalitat

Tipus de document
:   Resolució

El Ple de l’Ajuntament de Cheste, en la sessió plenària del dia 12 d’abril de 2024, va aprovar inicialment la modificació de la plantilla de personal amb l’objecte de la creació del lloc de tresorer o tresorera com a reservat a personal funcionari amb habilitació de caràcter nacional.

Mitjançant un anunci inserit en el *Butlletí Oficial de la Província*  número 80, de data 25 d’abril de 2024 es va publicar l’aprovació definitiva de la modificació de la plantilla de personal d’eixe ajuntament i la creació del lloc de tresorer o tresorera com a reservat a personal funcionari amb habilitació de caràcter nacional. Transcorregut el període d’informació pública sense haver-se presentat cap al·legació, s’eleva a definitiu l’acord d’aprovació, la qual cosa se certifica en data 21 de maig de 2024.

Vistos els antecedents indicats, i en virtut del que es disposa en l’article 14 del Reial decret 128/2018, de 16 de març, pel qual es regula el règim jurídic del personal funcionari d’administració local amb habilitació de caràcter nacional, així com en l’article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), i el Decret 92/2021, de 9 de juliol de 2021, en la redacció que en fa l’article 62 del Decret llei 7/2024, de 9 de juliol, del Consell, de simplificació administrativa de la Generalitat,

RESOLC

Crear el lloc de tresoreria de l’Ajuntament de Cheste, i classificar-lo com a reservat a personal funcionari d’Administració local amb habilitació de caràcter nacional de la subescala d’intervenció-tresoreria.

Contra esta resolució, que posa fi a la via administrativa, de conformitat amb el que s’establix en l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de ser publicada en el *Diari Oficial de la Generalitat Valenciana*, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de ser publicada en el *Diari Oficial de la Generalitat Valenciana*, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de la present resolució en el *Diari Oficial de la Generalitat Valenciana*.

Tot això, sense perjuí que les persones interessades puguen fer ús de qualsevol altra via que estimen oportuna.

  

València, 6 de setembre de 2024

(p. d., R 08.11.2023; DOGV 13.11.2023, i D 92/2021; 09.07.2021)

Jose Antonio Redorat Fresquet

Director general d'Administració Local